ઉલ્લેખનીય છે કે ભારત માટે વર્ષ ૨૦૧૭-૧૮ અનેક રીતે મહત્ત્વનું બની રહ્યું કારણ કે આ વર્ષમાં જ ગત જુલાઈ-૨૦૧૭થી દેશભરમાં ગુડ્ઝ એન્ડ સર્વિસીઝ ટેક્સ (GST)નો અમલ થયો હતો. તેને કારણે શરૂઆતમાં ભારે હોબાળો થયો હતો કારણ કે રિટર્ન ભરવાથી લઈને રિફંડ મેળવવા સહિતની પ્રક્રિયામાં સિસ્ટમ ઠપ થઈ જવા સહિતની સમસ્યાઓ ઊભી થઈ હતી. જોકે હવે આ નકારાત્મક અસર દૂર થઈ છે અને અર્થતંત્ર ધીમે-ધીમે પાટા પર આવી રહ્યું છે.